CELEX: 62008TN0240
Language: sk
Date: 2008-06-16 00:00:00
Title: Vec T-240/08: Žaloba podaná 16. júna 2008 – Procter & Gamble/ÚHVT – Laboratorios Alcala Farma (oli)

15.8.2008   
            
            
               SK
            
            
               Úradný vestník Európskej únie
            
            
               C 209/60
            
         Žaloba podaná 16. júna 2008 – Procter & Gamble/ÚHVT – Laboratorios Alcala Farma (oli)
   (Vec T-240/08)
   (2008/C 209/108)
   Jazyk žaloby: angličtina
   Účastníci konania
   
      Žalobca: The Procter & Gamble Company (Cincinnati, Spojené štáty) (v zastúpení: N. Beckett a T. Scourfield, solicitors)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Laboratorios Alcala Farma SL (Alcala de Henares, Španielsko)
   Návrhy žalobcu
   
               —
            
            
               zrušiť rozhodnutia druhého odvolacieho senátu Úradu pre harmonizáciu vnútorného trhu (ochranné známky a vzory) z 2. apríla 2008 vo veci R 1481/2007-2 a námietkového oddelenia Úradu pre harmonizáciu vnútorného trhu (ochranné známky a vzory) zo 17. júla 2007 v námietkovom konaní č. B 893 216,
            
         
               —
            
            
               povoliť žalobcovi námietku proti prihláške ochrannej známky Spoločenstva zo 4. októbra 2004 ako obrazovej ochrannej známky „oli“ pre tovary v triedach 3 a 5,
            
         
               —
            
            
               zaviazať ÚHVT na zamietnutie uvedenej prihlášky zo 4. októbra 2004 a
            
         
               —
            
            
               zaviazať ostatných účastníkov konania na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka „oli“ pre tovary v triedach 3 a 5 – prihláška č. 4 059 176.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: ochranné známky Spoločenstva „OLAY“ pre tovary v triedach 3 a 5.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže dotknuté ochranné známky sú podobné a pri používaní prihlasovanej ochrannej známky existuje nebezpečenstvo zámeny.